Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 411

3. A szakmai vizsga követelményei 3.1. A szakmai vizsga célja annak megállapítása, hogy a kereskedelmi szakmenedzseri képesítés megszerzéséért vizsgázó jelölt: — rendelkezik-e mindazon ismeretekkel, amelyek szükségesek és alkalmassá tehetik kisebb kereskedelmi vállalkozások, szervezetek önálló létesítésére, működtetésére, irányítására, valamint nagyobb kereskedelmi egységekben (nagyáruházak, hálózatok) és más termelő szervezetek kereskedelmi tevékenységet folytató részlegeiben középvezetői, illetve a felső vezető melletti szakreferensi teendők ellátására, — képes-e az adott munkakörhöz kapcsolódó gazdálkodási, pénzügyi, szervezési, technológiai folyamatok tervezésére, elemzésére, a szükséges döntések meghozatalára, — elsajátította-e a kereskedelemben betölthető munkakörökhöz szükséges komplex elméleti és gyakorlati ismereteket, — rendelkezik-e a vezetői tevékenységhez szükséges felkészültséggel, — alkalmas-e tanulmányainak a képzést akkreditáló felsőoktatási intézményben való folytatására. 3.2. A szakmai vizsga részei A szakmai záróvizsga a következő vizsgarészekből áll: 3.2.1. Gyakorlati vizsga — Az egy hónapos (160 órás) szakmai gyakorlat alapján egy esettanulmány vagy a gyakorlat során szerzett tapasztalatokat elemző dolgozat elkészítése. 3.2.2. A komplex szóbeli vizsga részei 3.2.2.1. A szakdolgozat megvédése — A vizsgázónak érvekkel kell tudni, megvédenie a szakdolgozatban megfogalmazott álláspontját. 3.2.2.2. Kereskedelmi vállalkozások szervezése, gazdálkodása. Ezenkívül: — A bel- és külkereskedelmi szakirányt felvevők számára: = kereskedelmi technológia, = külkereskedelmi ismeretek, = raktározás, nagykereskedelem. — A marketing és reklám szakirányt felvevők számára: = reklám szakismeretek. — A szállítmányozási szakirányt felvevők számára: = szállítmányozás-fuvarozás tervezése, szervezése, = kereskedelmi vámtarifa és áruismeret. — A könyvkiadás-könyvkereskedelem szakirányt felvevők számára: = tipográfiai és szerkesztői ismeretek, = könyvkiadói és terjesztői ismeretek. — A külkereskedelmi üzletkötő szakirányt felvevők számára: = külkereskedelmi, nemzetközi marketing ismeretek, = üzletszervezési ismeretek.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes